
Opis je automatski generisan]Гитар мини фест (ГМФ) ''Михаило Златковић''

ПРАВИЛНИК О ГИТАРСКОМ ТАКМИЧЕЊУ УЧЕНИКА ОСНОВНИХ МУЗИЧКИХ ШКОЛА СРБИЈЕ


1. Гитарско такмичење у оквиру манифестације Гитар мини фест (ГМФ) ‘’Михаило Златковић’’ организују Удружење грађана ‘’Арт дружина‘’ из Аранђеловца. Такмичење ће бити одржано 29. новембра 2026. године у просторијама Академије струковних студија ‘’Шумадија’’, одсек Аранђеловац (бивша Висока технолошка шлола Аранђеловац), Јосифа панчића 11 у Аранђеловцу.

1. Организатори одређују пропозиције и категорије такмичења, услове за пријаву, састав и рад жирија, начин бодовања и начин награђивања.

1. Такмичење је намењено ученицима основних музичких школа из Србије и иностранства.

1. Такмичари су подељени у три категорије:

	Категорије  
	Захтевани програм

	ПРВА КАТЕГОРИЈА
	Први разред
	слободан програм у трајању до 4 мин.

	
	Други разред
	

	ДРУГА КАТЕГОРИЈА
	Трећи разред
	слободан програм у трајању до 6 мин.

	
	Четврти разред
	

	ТРЕЋА КАТЕГОРИЈА
	Пети разред
	слободан програм у трајању до 8 мин.

	
	Шести разред
	



Програм се изводи напамет, а такмичар може извршити измену једне од најављених композиција, ако је измена пријављена пре почетка такмичења у категорији у којој наступа, и ако су чланови жирија сагласни с променом.

1. Жири такмичења одређују организатори, а чине га председник жирија, секретар и два члана.

САСТАВ ЖИРИЈА ЗА ТАКМИЧЕЊЕ 2026. године:
проф. Вера Огризовић, председник
проф. Виктор Ђурић, члан
проф. Александар` Срабић, члан
проф. Борис Поповић, секретар

Председник жирија: 
- прати да ли се оцењивање сваког члана жирија обавља по правилнику оцењивања и дужан је да интервенише у случају одступања и неправилности;
- утврђује листу резултата такмичара у одређеној категорији са исказаним бодовима и освојеном наградом и местом, коју потврђује својим потписом.

Секретар жирија:
- прегледа пријаве такмичара и утврђује усаглашеност с Правилником такмичења;
- непотпуне и неправилно попуњене пријаве враћа на исправку или допуну;
- сазива чланове жирија и упознаје их с Правилником о раду такмичења и жирија;
- присуствује седницама жирија током целог такмичења; 
- на основу бодовних листа израчунава средњу, коначну оцену за такмичара; 
- у договору с председником жирија надгледа и руководи наступима кандидата; 
- најављује наступе кандидата и даје знак за почетак наступа; 
- прикупља попуњене бодовне листе од чланова жирија, по завршетку целе категорије; 
- уколико уочи неправилности, обавештава председника жирија.

Чланови жирија:
- оцењују учеснике од 0-100;
- попуњавају и потписане бодовне листе предају секретару жирија;
- реагују у случају неправилности.

1. Такмичарима се додељују награде за освојених:
I награда (90-100 бодова)
II награда (80-89,99 бодова)
III награда (70-79,99 бодова)
Похвала (60-69,99 бодова)

	Резултати ће бити објављени по завршетку такмичења.
Број награда није ограничен.
Најуспешнијим учесницима жири додељује посебне награде и то:
лауреату, такмичару с највећим бројем бодова, без обзира на категорију: школску гитару и рељефну плакету с ликом Михаила Златковића; 
такмичару који је освојио друго место по броју бодова: сталак за гитару;
такмичару који је освојио треће место по броју бодова: стопицу за гитару и комплет жица за гитару;
такмичару који има највећи број бодова у својој категорији: медаљу;
сви награђени и похваљени такмичари добијају диплому.
Уколико такмичари имају исти број бодова, предност се даје млађим учесницима.
Најуспешнијем педагогу (наставнику) жири додељује посебну награду и то:
педагогу чији је ученик лауреат такмичења, с највећим бројем бодова: рељефну плакету с ликом Михаила Златковића, диплому и књигу из области класичне и уметничке музике. Најуспешнији педагог стиче право да наредне 2027. године буде један од чланова жирија. 

1. Пријаве за такмичење послати најкасније до 13. новембра 2026. године. 
Пријава мора да садржи: категорију, име и презиме такмичара, датум рођења; име, презиме, телефонски број и имејл професора, назив музичке школе и адресу, разред који такмичар похађа у музичкој школи, имејл адресу школе, програм који изводи на такмичењу и време трајања.
Уз пријаву шаље се и сагласност родитеља такмичара да се име и фотографија, као и резултати њиховог детета, могу јавно објављивати.

Пријаве и сагласност могу се преузети на сајту Гитар мини феста (ГМФ) ''Михаило Златковић'':
https://www.mihailogmf.com
Пријаве слати на имејл: 
ivanzlatkovicar@gmail.com

1. Такмичари не уплаћују котизацију за учешће на такмичењу.

1. Организатор има право да снима, копира и емитује снимљени материјал.

1. Учесници такмичења сами сносе трошкове пута и боравка у Аранђеловцу.

1. Организатори задржавају право промене начина одржавања такмичења услед непланираних околности.


Контакт:
Информације о такмичењу могу се добити телефонски на број: 064 140 24 98, или на сајту Гитар мини феста (ГМФ) ''Михаило Златковић'':
https://www.mihailogmf.com

